ལན།དེ་སྔོན་ལྟ་རྟོག་བྱེད་མཁན་ཡག་པོ་མེད་པའི་མ་སུ་རི་གཏན་སློབ་ཀྱི་སློབ་ཕྲུག་ཅིག་ལ་གྲོད་ཁོག་གི་སྐྲན་ནད་བཤའ་བཅོས་བྱེད་དགོས་པའི་དཀའ་ངལ་འཕྲད་ནས།ང་ཚོར་རོགས་པ་བྱེད་རོགས་ཟེར།ང་ཚོས་རོགས་པ་བྱས་ཏེ་བཤའ་བཅོས་ལེགས་གྲུབ་བྱུང་རྗེས་ཁོ་རང་སློབ་གྲྭར་བསྐྱལ་ནས།དོ་བདག་གི་ཟས་བཅུད་ལ་ཕན་ཐོགས་ཆེད་སྨན་ཟ་དགོས་པའི་ཟླ་བ་བཞིའི་རིང་འོ་མ་དང་ཤིང་ཏོག་སོགས་ཀྱི་མཐུན་རྐྱེན་སྦྱོར་ཆེད་ཕྱིན་པ་ཡིན།སྐབས་དེར་མ་སུ་རི་ཁུལ་དུ་རྒྱ་གར་གྱི་ཁང་པ་གཡར་ནས་སྡོད་མཁན་བོད་པའི་ནང་མི་དབུལ་པོ་ཞིག་ཡོད་པ་ཐོས་བས།ཁོང་ཚོར་ལྟ་རུ་ཕྱིན་པ་ཡིན།ནང་མིར་རྨོ་རྨོ་ལོ་༩༦ཅན་ཞིག་དང་ཨ་མ་ཞིགཁྱོ་ག་དབང་པོ་སྐྱོན་ཅན་ཞིག་འདུགཁོང་གཉིས་ལ་ཕྲུ་གུ་གསུམ་ཡོད་པ་སློབ་གྲྭར་འགྲོ་ཡི་འདུག་ལ།གནས་སྟངས་ཤིན་ཏུ་སྐྱོ་པོ་འདུགང་ཚོས་ཁོང་ཚོར་ཁང་པའི་གནས་སྟངས་ཡག་པོ་ཞིག་ལ་སྤོ་རོགས་བྱས་ནས།ད་བར་ཟླ་བརྒྱད་ཙམ་གྱི་ཁང་རིན་དང་།གློག་རིན།ཁ་ལག་བཟོ་ཆེད་དང་ཕྲུ་གུའི་འགྲོ་སོང་སོགས་ལ་རོགས་པ་བྱེད་བཞིན་པ་ཡིན།དེ་ཡང་ནང་མི་དེར་དཔལ་འབྱོར་གྱི་རོགས་རམ་བྱེད་མཁན་རྒྱ་གར་དང་ཕྱི་རྒྱལ་སུ་ཡོད་པའི་བོད་མི་སྒེར་དང་ཚོགས་པ་མང་པོ་བྱུང་སོང་།